હૈદરાબાદઃ બાંગ્લાદેશ સામે વિરાટે બેવડી સદી ફટકારી હતી, જેને કારણે ભારતીય ટીમે બાંગ્લાદેશને હરાવ્યું હતું. મેદાનમાં ભલે વિરાટ હરીફ ટીમ માટે ગમે તેટલો આક્રમક હોય, પરંતુ મેદાનની બહાર તે હંમેશાં યુવા ખેલાડીઓને પ્રોત્સાહન આપતો નજરે પડે છે. પછી ભલે તે પોતાની હરીફ ટીમના ખેલાડી કેમ ન હોય. ટેસ્ટ પૂરી થયા બાદ બાંગ્લાદેશના યુવા ખેલાડીઓ કોહલી સાથે વાત કરવા માગતા હતા. આ વાતની કોહલીને જાણ થતાં જ તે મેચ પૂરી થયા બાદ યુવા બાંગ્લાદેશી ખેલાડીઓને મળ્યો, તેમની સાથે તસવીર ખેંચાવી તેમજ ટીશર્ટ પર ઓટોગ્રાફ પણ આપ્યા હતા.